钦定古今图书集成/明伦汇编/官常典/第627卷 > 刘文栻
## 钦定古今图书集成/明伦汇编/官常典/第627卷 > 刘文栻

按《靖江县志》：“文栻，字应程，以选贡授四川什方知县，
陞云南陆凉知州，两奏最，再陞广西梧州府同知，归
养。其在什方，革羡例，清宿蠹，建学宫，修邑乘，力争采
皇木之檄，获免者甚众。在陆凉，当汉蛮杂处，土酋肆
螫，善招抚怀辑之，筑城卫民布置庐舍，荒城渐成膏
壤。在梧州，以才守为上官所倚任。前滇南土官以却”
金修隙中蜚语，论调时文，栻年逾艾，归为父元永与
母陈宜人称“八十觞。始终孺慕”，里党称之。为人美须
眉，笃于故旧，赡及姻族，人人德之。年六十九卒。